kardosdrur/scandi-wiki huggingface dataset:
Spider-Man: The Animated Series

Spider-Man, på dansk kaldet Edderkoppen, er en amerikansk animeret tv-serie baseret på Marvel Comics superhelt Spider-Man. Serien blev i USA sendt på Fox Kids fra og med den 19. november 1994 til den 31. januar 1998. Tv-serien produceredes af John Semper, Jr. og produktionsselskabet var Marvel Films Animation. Seriens instrumentale signaturmusik blev fremført af Joe Perry fra Aerosmith. Genudsendelser kan ses gratis på Marvel.com. I Danmark blev tv-serien først sendt på TV2, og senere på Fox Kids med ny dubbing.

Handling 
TV-serien omhandler Spider-Man og hans alter ego Peter Parker under hans college-år på Empire State University. Da historien begynder har Peter allerede fået sine superkræfter og arbejder deltid som freelance fotograf på Daily Bugle. Serien indeholder de fleste af Spider-Mans klassiske skurke, inklusive Kingpin, Green Goblin, Lizard, Skorpionen, Doctor Octopus, Mysterio, Shocker, Rhino, Vulture, Kamæleonen og Venom. Under seriens gang har Peter intereseret sig for Mary Jane Watson, Felicia Hardy og hendes alter ego, Black Cat. Serien indeholder også optræden af diverse andre Marvel-superhelte, inklusive X-Men, Fantastic Four, Iron Man, Daredevil, Blade, Doctor Strange, Punisher og Captain America.

Referencer 

Animerede tv-serier fra USA
Amerikanske tv-serier fra 1990'erne
Captain America

Captain America er en tegneseriefigur skabt af Joe Simon og Jack Kirby i 1940.

Historie 
Captain America dukkede for første gang op i Captain America Comics nr. 1 fra Timely Comics i december 1940. Simon og Kirby skrev og tegnede de første ti album af serien før andre tog over i 1941. Captain America Comics udkom med 75 nummer indtil serien blev nedlagt i 1949. Det første album, som udkom et år før USAs indtræden i 2. verdenskrig, viser Captain America som slår til Adolf Hitler. Simon og Kirby, som begge var jøder, var stærkt antinazistiske og nølede ikke med at bruge serien som antinazistisk propaganda. Et kortvarig forsøg blev gjort på at genoplive serien i 1950'erne, men uden succes. Efter at Kirby havde returneret til Marvel Comics og forlaget begyndte at opleve ny succes med sine superheltserier i begyndelsen af 1960'erne blev Captain America taget op som medlem i superheltgruppen Avengers. Han fik også sin egen serie i hæftet Tales of Suspense og siden sit eget hefte. Blandt de mere kendte serieskabere som har arbejdet på serien, finder vi Stan Lee, Jim Steranko, Roy Thomas, Steve Englehart, Sal Buscema, John Byrne, Mike Zeck, Brian Michael Bendis, Mark Gruenwald og Ed Brubaker.

Alter ego 
Captain Americas alter ego er Steven Grant Rogers eller Steve Rogers, som blev født 4. juli 1917 i New York i USA som søn af to irske immigranter. Steve Rogers ville melde sig til hæren under 2. verdenskrig men blev afvist af militæret fordi han ikke var fysisk stærk nok. Senere møder han en officer som leder efter forsøgskandidater til det tophemmelige projekt Operation Rebirth. Dette projektet har som mål at udvikle supersoldater som skal slås mod det tredje rige. Steve får sprøjter og udvikler superkrafter. Han bliver derefter brugt som soldat og propagandasymbol under krigen.

Eksterne henvisninger 
 Captain America/Steve Rogers hos marvel.com
 

Figurer fra Marvel Comics
Joe Simon

Joseph «Joe» Simon (født 11. oktober 1913 i Rochester i New York i USA, død 14. december 2011) var en amerikansk tegneserieskaber og redaktør.

Han er mest kendt som den ene af skaberne af superhelten Captain America. Joe Simon indledte i slutningen af 1930'erne et usædvanlig frugtbart samarbejde med Jack Kirby. Sammen skabte (eller genskabte) de en række succesfulde tegneserier frem til midten af 1950'erne som Captain America, Boy Commandos, Newsboy Legion, Sandman, Boy's ranch, Young Romance, Black Magic, Headline Comics og Fighting American. I 1968 skabte holdet Simon serien Brother Power, the Geek for DC Comics og i 1973 kom Prez, en serie om USAs første teenage-præsident. Prez blev tegnet af Jerry Grandenetti.

Referencer

Eksterne henvisninger 

Tegneserieforfattere fra USA
Tegneserieskaber

En tegneserieskaber er en person som skaber tegneserier enten som manusforfatter, tegner eller et andet sted i prosessen som tuscher (rentegner) eller tekster (bogstavudformer).

Nogen kendte tegneserieskabere 

 Albert Uderzo
 André Franquin
 Ann Nocenti
 Art Spiegelman
 Bill Everett
 Bill Finger
 Bob Kane
 Bud Grace
 B. Virtanen
 Carl Barks
 Charles M. Schulz
 Charlie Christensen
 Don Rosa
 Gary Larson
 Gene Colan
 Harvey Pekar
 Hergé
 Jeff Kinney
 Joe Simon
 Johan Wanloo
 John Buscema
 John McLusy
 Lars Jansson
 Mike Grell
 Morris
 Mort Walker
 Neil Gaiman
 Peter Madsen
 René Goscinny
 Richard F. Outcault
 Rodolphe Töpffer
 Roman Dirge
 Scott Adams
 Steve Ditko
 Steve Englehart
 Steve Gerber
 Tezuka Osamu
 Tove Jansson
 Vince Locke
 Walt Kelly
 Will Eisner

Stillingsbetegnelser
Nathaniel Wallich

Nathaniel Wallich (født 28. januar 1786, død 28. april 1854) var en dansk kirurg og botaniker.

Under udstationering som kirurg i den danske indiske koloni Serampore opdagede, indsamlede og registrerede Wallich en hel del nye planter, herunder Assam-teplanten (Camellia sinensis var. assamica) i den indiske nordøstlige delstat Assam. Denne opdagelse blev fundamentalt afgørende for den senere udbredelse af te-dyrkning i Indien. Flere af de plantearter han opdagede har latinsk navn efter ham.

Film 
 Morten Skriver (inst.): Nathanial Wallich & Botanikkens Imperium, Zentropa Real (2003)

Kilder 

 Kew Gardens:  
 Kew Gardens: About Nathaniel Wallich

Eksterne henvisninger 

 Indian Museum Kolkata  
 Biodiversity Heritage Library: Wallich Catalog 
 Biodiversity Heritage Library: scan of Plantae Asiaticae rariores 
 Tentamen Florae Napalensis Illustratae on Gallica

Noter 

Botanikere fra Danmark
Kirurger fra Danmark
Glacier

Glacier, det engelske ord for Gletsjer, kan også henvise til:

 Glacier (spilmotor) – udviklet af IO Interactive
 Glacier (wrestler) – (født Raymond Lloyd, 1964) amerikansk wrestler

Stednavne 
 Glacier (Washington) – sted (census-designated place) i delstaten Washington
Jonas Dahl (musiker)

Jonas Dahl (født 1982) er en dansk sanger og sangskriver, der er en del af det århusianske band Sonja Hald, der vandt P3's KarriereKanonen i 2014. Via sin medvirken i Sonja Hald har han også medvirket i musikkollektivet Keminova Cowboys.

Dahl udgav en solo-EP i 2005 med titlen Jonas Dahl. To år senere udgav han sit debutalbum som solokunstner under titlen Waterfall With Deer, der fik fire ud af seks stjerner i musikmagasinet GAFFA.

Diskografi

Solo 
 Jonas Dahl (2005, EP)
 Waterfall With Deer (2007)

Med Sonja Hald 
 Vækstplanen (2015)
 Klæk! (2017)
 Supertransformer (2020)

Med Keminova Cowboys 
 Prinsessen Af Jylland (2017)
 Cirkus Danmark (2020)

Referencer

Eksterne henvisninger 
 
 Sonja Halds officielle hjemmeside

Musikere fra Danmark
Sangere fra Danmark
Sangskrivere fra Danmark
Personer fra Aarhus
Maria Parr

Maria Parr (født 18. januar 1981) er en norsk børnebogsforfatter fra Fiskå i Vanylven i Møre og Romsdal.

Hun debuterede i 2005 med børnebogen Vaffelhjarte, som blev nomineret til Brageprisen, vandt Nynorsk barnlitteraturpris og den hollandske børnebogspris "Zilveren Griffel". I 2011 blev Vaffelhjarte lavet til en tv-serie af samme navn. Hendes anden bog, Tonje Glimmerdal, udkom i 2009 og vandt Brageprisen i kategorien børne- og ungdomsbøger samt flere andre priser. Begge bøgerne er oversat til flere sprog. De er illustreret af henholdsvis Bo Gaustad og Åshild Irgens.

I 2018 udkom bogen Målmanden og havet, som var efterfølgeren til Vaffelhjerte. Også denne bog fik rosende ord med på vejen fx fra NRK, der anmeldte den således: “Endnu en klassiker fra Maria Parr."

Parr har en mastergrad i nordisk fra Universitetet i Bergen.

Referencer 

Børnebogsforfattere fra Norge
Nynorsksprogede forfattere
Modtagere af Brageprisen
New York City Department of Parks and Recreation

New York City Department of Parks and Recreation – der også blot kaldes Parks Department og NYC Parks – er en afdeling under bystyret i New York City. Den er ansvarlig for vedligeholdelsen af byens parker, herunder den økologiske diversitet i byens grønne områder, og for befolkningens rekreationsmuligheder. Afdelingen skal vedligeholde et areal på ca. .

Noter

Eksterne henvisninger 
 City of New York Department of Parks & Recreation, officiel hemmeside
 Om "Urban Park Rangers", et korps der hjælper befolkning og besøgende med at udnytte de udendørs muligheder der findes i byen : "... discover the great outdoors, uncovering the natural wonders that exist right here in their own backyard."
 New Yorks parkhistore
 Department of Parks and Recreation i The Rules of the City of New York

Department of Parks and Recreation
Offentlige organisationer fra USA
Kylling Og Co.

Kylling Og Co er en danskejet fastfood-kæde med 14 restauranter i Danmark, der sælger sandwich, bagels, burgere og salater.

Referencer

Eksterne henvisninger 
 Kylling Og Cos hjemmeside

Fastfoodrestaurantkæder i Danmark
Etableret i 2009
Lincolntunnelen

Lincolntunnelen er en 2,4 km lang samling af tre tunneler under Hudson River i New York City. Den forbinder Weehawken i New Jersey med Midtown Manhattan og blev tegnet af norskfødte Ole Singstad; den er opkaldt efter præsident Abraham Lincoln. Den første af de tre tunneler, den midterste, blev taget i brug i 1937, den nordligste i 1945, mens den sydligste af tunnelerne åbnede i 1957. Der passerer dagligt omkring 120.000 køretøjer gennem Lincolntunnelen, der er én af to tunneler under floden; den anden er Hollandtunnelen.

Tunneler i USA
Anatomisk terminologi

Anatomisk terminologi er en form for videnskabelig terminologi brugt af anatomer, fysiologer, zoologer og sundhedsprofessionelle såsom læger.

Anatomisk terminologi bruger mange unikke termer, endelser og præfikser der kommer fra oldgræsk og latin. Disse termer kan være forvirrende for dem der ikke familiære med dem, men kan være mere præcise, hvorved dobbeltbetydninger og fejl reduceres. Og fordi disse anatomiske termer ikke bruges i hverdagstale, er risikoen for at deres betydning ændre mindre, og derved at de bliver misforstået.

For at illusterer hvordan upræcis hverdagstale kan være: et ar "over vristen" kan være lokaliseret på underarmen to eller tre centimeter fra hånden, eller i bunden af handen; og kan være på forsiden og bagsiden af armen. Ved at brugen præcis anatomisk terminologi kan sådanne misforståelser elimineres.

En international standard for anatomisk terminologi, Terminologia Anatomica, er blevet lavet.

Se også 

 Anatomiske begreber

Anatomi
Kaj Esdal

Kaj Esdal var en dansk fodboldspiller. I sin klubkarriere spillede han i perioden 1921-1934 95 kampe som halfback for Frem, med hvem han vandt klubbens første danske mesterskab 1923 efter en 2-1 sejr over AGF.

Eksterne kilder og henvisninger
Om Kaj Esdal  på bkfrem.dk

Fodboldspillere fra Danmark
Fodboldspillere fra Boldklubben Frem
Danskere i 1900-tallet
Hjalmar Andersen (fodboldspiller)

Hjalmar Andersen var en dansk fodboldspiller. I sin klubkarriere spillede han i perioden 1921-1925 45 kampe for Frem, med hvem han vandt klubbens første danske mesterskab 1923 efter en 2-1 sejr over AGF.

Eksterne henvisninger 

Om Hjalmar Andersen  på bkfrem.dk

Fodboldspillere fra Danmark
Fodboldspillere fra Boldklubben Frem
Danskere i 1900-tallet
Anette Laigaard

Anette Laigaard (født 7. november 1952 i København) er tidligere formand for Det Centrale Handicapråd. Hun blev udpeget af daværende Social- og Indenrigsminister Karen Ellemann, og tiltrådte 1. marts 2016. Anette Laigaard stoppede som formand med udgangen af 2017. Som hendes efterfølger har børne- og socialminister Mai Mercado udpeget erhvervsmanden Dan Boyter som tiltrådte d. 1. januar 2018.

Karriere 
Anette Laigaard var administrerende direktør for socialforvaltningen i Københavns Kommune fra 2007 til 2016. Tidligere har hun blandt andet været kommunaldirektør i Karlebo Kommune, direktør for social og psykiatri i Storstrøms Amt og socialchef og vicekommunaldirektør i Møn Kommune.

Hverv og poster 
Anette Laigaard har haft en lang række tillidshverv og poster, samt været medlem i flere råd. Blandt andet har hun været medlem af Mandag Morgens Innovationsråd, medlem af Kommunaldirektørforeningen, Socialchefforeningen samt Zonta, en verdensomspændende organisation, der arbejder for bedre vilkår for kvinder. Hun har også indgået i Jurist- og Økonomforbundets mentorkorps for nye ledere. 
Siden 2015 har Laigaard været bestyrelsesmedlem i PsykiatriPlus, og i marts 2016 blev hun bestyrelsesmedlem i det nyoprettede Danish Justice Foundation.

Uddannelse 
Anette Laigaard er uddannet socialrådgiver fra Den Sociale Højskole, 1975.

Bibliografi 
 * Hvad med børnene? (med Jo Leunbach), 1984
 * Social og sundhed, Rammer, mål, metoder og udvikling i socialt arbejde (med Ib Oustrup), 1995
 * Social og sundhed, udvikling i opgaver og struktur, socialområdets økonomi, arbejdsmetoder i socialt arbejde, kommunikation og samarbejde (med Ib Oustrup), 1992
 * Social og sundhed, voksengruppen (med Ib Oustrup), 1992
 * Social og sundhed, børn og unge-gruppen (med Ib Oustrup), 1992
 * Social og sundhed, ældregruppen (med Ib Oustrup), 1992

Danske råd
Handikap

Socialrådgivere fra Danmark
Johannes Johannesen

Johannes Johannesen var en dansk fodboldspiller. 

I sin klubkarriere spillede han i perioden 1919-1925 51 kampe som halfback for Frem, med hvem han vandt klubbens første danske mesterskab 1923 efter en 2-1 sejr over AGF Fodbold i en kamp, hvor han udlignende til 1-1 i det 47. minut.

Johannesen skiftede klub til Fremad Valby i 1925, efter han mistede sin plads på Frems hold til Børge Mørch. Han spillede på Fremads første hold til cirka 1936 og var holdets anfører. Han var også Fremads formand 1930 til 1932.

Eksterne kilder og henvisninger
Om Johannes Johannesen  på bkfrem.dk

Fodboldspillere fra Danmark
Fodboldspillere fra Boldklubben Frem
Fodboldspillere fra Fremad Valby
Danskere i 1900-tallet
Preben Dabelsteen

Preben Gustav Dabelsteen (14. oktober 1925 - 23. januar 2017) var en dansk badmintonspiller og journalist. Som badmintonspiller var han kendt for sit hårde, stejle smash og kraftige grundslag. Efter sin aktive badmintonkarriere arbejdede han i mange år som journalist og redaktionssekretær på BT.

Dabelsteen vandt i 1948 All England-mesterskabet i herredouble sammen med Børge Frederiksen, og to år senere gentog han bedriften sammen med makken fra ungdomsårene i Nykøbing Falster Badmintonklub, Jørn Skaarup. Allerede i 1947 var Preben Dabelsteen og Jørn Skaarup for første gang i All England-finalen, hvor de dog tabte til et andet dansk par, Poul Holm og Tage Madsen.

Sammen med Jørn Skaarup vandt Preben Dabelsteen fem DM-titler i herredouble i 1945-46, 1946-47, 1947-48, 1950-51 og 1955-56 og to Denmark Open-titler i 1945 og 1946. Han spillede også en række landskampe, bl.a. for Danmarks Thomas Cup-hold. 

Han var desuden indehaver af Badminton Danmarks Fortjensttegn.

Eksterne henvisninger 
 Badminton Danmark - Tidligere All England-mester Preben Dabelsteen er gået bort (26. januar 2017) 
 Navne.dk - Preben Gustav Dabelsteen : Dødsfald (25. januar 2017)
 BT - Dansk sports-legende er død (26. januar 2017)
 Ekstra Bladet - Dansk badminton-legende er død (26. januar 2017)
 Badmintonbladet - Preben Dabelsteen – et dansk badmintonkoryfæ er gået bort (26. januar 2017)
 Badminton Danmark - Preben Dabelsteen

Noter 

Badmintonspillere fra Danmark
Journalister fra Danmark
Robert Jensen (fodboldspiller)

Robert Frithiof Gerhard Jensen (født 11. juni 1895 i København, død 6. juli 1967 på Frederiksberg Hospital) var en dansk fodboldspiller. I sin klubkarriere spillede han i perioden 1916-1929 97 kampe for Frem, med hvem han vandt klubbens første danske mesterskab 1923 efter en 2-1 sejr over AGF. Han var i mange år holdets anfører.

Robert Jensen spillede én landskamp for Danmark. Det var 27. september 1925 mod Finland på Aarhus Stadion, den første hjemmekamp, der blev spillet uden for København, og den første landskamp mod Finland. Kampen sluttede 3-3. Han debuterede sammen med klubkammeraterne Sofus Johansen og Pauli Jørgensen.

Robert Jensen var også cricketspiller i Frem, hvor han spillede 50 kampe i perioden 1915-1935.

Robert Jensen var ansat som fuldmægtig i Carlsberg.

Eksterne henvisninger 
 
 Om Robert Jensen  på bkfrem.dk

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Personer fra København
Cricketspillere fra Danmark
Søren Christensen (fodboldspiller, død 1951)

Søren Christensen (død i juni 1951) var en dansk fodboldspiller. I sin klubkarriere spillede han i perioden 1921-1926 71 kampe for Frem, med hvem han vandt klubbens første danske mesterskab 1923 efter en 2-1 sejr over AGF.

Eksterne kilder og henvisninger
Om Søren Christensen  på bkfrem.dk

Fodboldspillere fra Danmark
Fodboldspillere fra Boldklubben Frem
Depeche (stafet)

En depeche er en stav, der videregives fra løber til løber indenfor stafetløb. Staven er glat og hul, og oftest i en stærk synlig farve, fx orange. En depeche har typisk en omkreds på 12-13 cm, en diameter på ca. 4 cm og en længde på ca. 29 cm. Depechen vejer minimum 50 g.

Referencer 

Stafetløb (løbesport)
Scribus

Scribus er et Grafisk designprogram (DTP) som bliver udgivet som fri software under GPL-licens. Det er udviklet med Qt-værktøj, sådan at det støtter de største platforme, sådan som Linux, Mac OS X, Microsoft Windows i tillæg til f.eks. OS/2. Det konkurrerer med kommercielle programvare pakker som Adobe PageMaker, QuarkXPress og Adobe InDesign.

Referencer

Eksterne henvisninger 

 
 
 
 

Fri software
Grafisk design
Linux-software
Typografi
Midtowntunnelen

Midtowntunnelen eller Queens-Midtown Tunnel er en 1,955 km lang samling af to tunneler under East River i New York City. Den forbinder Queens på Long Island med Manhattan. Tunnelen blev tegnet af norskfødte Ole Singstad og blev taget i brug i 1940. Der passerer dagligt omkring 79.000 køretøjer gennem Midtowntunnelen.

Tunneler i USA
Atomkraftmarch Gyllingnæs-Århus 1978

Atomkraftmarch Gyllingnæs-Århus 1978 arrangeret af Kampagnen mod Atomvåben havde temaet Atomkraft - nej tak.
 
Den 27. august 1978 kulminerede de folkelige protester med marcher i Jylland (Gyllingnæs-Århus) og på Sjælland (Stevns-København). I alt 50.000 mennesker deltog. Årsagen var at ELSAM's direktør E.L. Jacobsen havde fastslået, at Danmarks første atomkraftværk skulle bygges på Gyllingnæs. Befolkningen ville det anderledes - og fik succes. Folketinget besluttede til sidst at opgive atomkraft på dansk grund. Det skete ved en beslutning i 1985.

Eksterne kilder og henvisninger 
 Med vrede i hjertet og saftevand i feltflasken artikel af Thomas Vinge i Information.dk, 27. april 2000
 Billeder fra marchen

Noter 

Danmark i 1970'erne
Anti-nukleare bevægelser
Sofus Johansen

Sofus Aksel Johansen (født 1. november 1900 i København død: 17. maj 1974) var en dansk fodboldspiller. 
Sofus Johansen spillede i Borup IF indtil han skiftede til Frem som 23 årig. I perioden 1923-1931 94 kampe for klubben og var med til at vinde klubbens andet danske mesterskab 1930/1931. Han spillede otte landskampe for Danmark i perioden 1925-1931.

Sofus Johansen havde en rolle som dansk landsholdsspiller i Per-Axel Branners svenske langfilm Hans livs match (1932)

Efter den aktivekarrieren blev Sofus Johansen træner. Han var bl.a. træner for Frem indtil 1942 med Danmarksmesterskabet 1941 som trænerkarrierens absolute højdepunkt.
Han fortsatte trænergerningen for Køge Boldklub (1942-1945).

Sofus Johansen begyndte at bokse for at holde formen vedlige i vinterhalvåret, og blev senere så god, at han fik en del kampe og endte som elitebokser.

Eksterne kilder og henvisninger
 Om Sofus Johansen  på bkfrem.dk
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Fodboldspillere fra Borup IF
Personer fra København
Fodboldtrænere fra Danmark
Bjældefugl

Bjældefugl (Manorina melanophrys) er en fugleart, der lever i det østlige Australien.

Noter 
  Avibase - the world bird database

Eksterne henvisninger 

Spurvefugle
Fugle fra Australien
Aleksandr Dugin

Aleksandr Gelevitj Dugin (, ; født 7. januar 1962 i Moskva) er en russisk filosof og ideolog, der er kendt for sin geopolitik.

I sin tid var han med på at grundlægge Det nationale bolsjevikiske parti. Senere forlod han dette parti og engagerede sig i dannelsen af Det eurasiske parti. Dugin er fortsat politisk central i Rusland.

Han har arbejdet som rådgiver for Vladimir Putin og er samtidig blevet en vigtig ideolog indenfor "Nye Højre"-bevægelsen og Nouvelle Droite.

Hovedværker 
 Konflikte der Zukunft - Die Rückkehr der Geopolitik, Bonus (2015) 
 Last War of the World-Island: The Geopolitics of Contemporary Russia, Arktos (2015) 
 Eurasian Mission: An Introduction to Neo-Eurasianism, Arktos (2014) 
 Martin Heidegger: The Philosophy of Another Beginning, Washington Summit (2014) 
 Putin vs Putin, Arktos (2014) 
 Noomakhija: vojny uma. Logos Jevropy: sredizemnomorskaja tsivilizatsija vo vremeni i prostranstve., Akademitjeskij projekt (2014) 
 V poiskakh tjomnogo Logosa, Akademitjeskij projekt (2012) 
 The Fourth Political Theory, Arktos (2012) 
 Die Vierte Politische Theorie, Arktos (2013) 
 The United States and the New World Order (debat med Olavo de Carvalho), VIDE Editorial (2012) 
 Pop-kultura i znaki vremeni, Amfora (2005) 
 Filosofija vojny, Jauza (2004) 
 Absoljutnaja Rodina, Arktogeja (1999) 
 Osnovy geopolitiki (geopolititjeskoje budusjtjeje Rossii), Arktogeja (1997) 
 Tamplijery proletariata, Arktogeja (1996) 
 Metafizika blagoj vesti, Arktogeja (1996) 
 Misterii Jevrazii, Arktogeja (1996) 
 Konservativnaja revoljutsija, Arktogeja (1994) 
 Konspirologija, Arktogeja (1992)

Noter

Eksterne henvisninger

Litteratur 
 
 
 
 Umland, Andreas. Post-Soviet “Uncivil Society” and the Rise of Aleksandr Dugin: A Case Study of the Extraparliamentary Radical Right in Contemporary Russia. Ph.D. in Politics, University of Cambridge, 2007. 

Personer fra Moskva
Politikere fra Rusland
Russere i 1900-tallet
Russere i 2000-tallet
Permanganat

Permanganat er betegnelsen for ionen , i hvilken grundstoffet mangan optræder i sit højeste oxidationstrin (+7). Salte, hvori permanganationen indgår, kaldes tillige permanganater, f.eks. kaliumpermanganat. Permanganat er et kraftigt oxidationsmiddel. Oxygenatomerne i permanganat er arrangeret omkring manganatomet i en tetraederstruktur. Vandige opløsninger af permanganat fremtræder kraftigt rødviolette.

Kemi 
I sur opløsning reduceres permanganat til farveløse eller svagt lyserøde Mn2+-ioner (hvori mangan har oxidationstrinnet +2).

8  +  + 5 e− → Mn2+ + 4 H2O

I stærkt basisk opløsning reduceres permanganat til manganat, , i hvilken mangan har oxidationstrinnet +6. Manganat fremtræder grøn.

  + e− → 

I neutral opløsning vil permanganat reduceres til brun MnIV i form af MnO2 (brunsten).

2 H2O +  + 3 e− → MnO2 + 4 OH−

I salpetersur vandig opløsning oxideres alle manganforbindelser med oxidationstrin mindre end +7 af mønje (Pb3O4) eller natriumbismuthat(V) (NaBiO3) til permanganat.

Referencer 

Anioner
Manganforbindelser
Oxygenforbindelser